《郁郁孤生桐》
明代·胡翰

郁郁孤生桐，托根邹峄颠。
皎皎白素丝，出自岱畎间。
一朝奉庭贡，妙合良自然。
桐以为君琴，丝以为君弦。
中含希世音，置君离别筵。
征马惨不嘶，仆夫跪当前。
君行千里道，岂惜一再弹。
南风日渺渺，清商动山川。
和者昔已寡，听者今亦难。

作者简介：胡翰，字仲申（一三o七至一三八一），一字仲子，浙江金华人。官衢州府教授。洪武乙酉纂修元史书成，赐白金文绮，辞归卜居长山之阳，学者称曰长山先生。工书，王世贞国朝名贤遗墨，有其书迹。卒年七十五。《宾州续稿》、《金华先民传》.